internet vaartha 174 Views
 
న్యూఢిల్లీ : ఆస్ట్రేలియాతో మ్యాచ్‌ అనంతరం క్రికెట్‌ అభిమానుల మధ్య కోహ్లీ వర్సెస్‌ సచిన్‌ చర్చ జోరుగా సాగుతుంది. ఒకరితో ఒకరిని పోల్చలేం, అయితే అభిమానులు సోషల్‌ మీడియాలో గణాంకాలతో సచిన్‌, కోహ్లీని పోల్చి చూస్తున్నారు. సచిన్‌ 27 సంవత్సరాల 144 రోజుల వయసులో 249 మ్యాచుల్లో 42.10 సగటుతో 9,262 పరుగులు చేశాడు. వీటిలో 25 సెంచరీలు ఉన్నాయి. కోహ్లీ అదే వయసులో పరుగుల విషయంలో సచిన్‌ కన్నా కోహ్లీ వెనుకబడి ఉన్నాడు. కాగా సగటు మాత్రం ఎక్కువగా ఉంది. అదే వయసులో కోహ్లీ 171 మ్యాచుల్లో 51.51 సగటుతో 7,212 పరుగులు చేశాడు. ఇందులో 25 శతకాలున్నాయి. సచిన్‌ 171 మ్యాచ్‌ల్లో 5,828 పరుగులు చేశాడు. ఇప్పటికి సగటు 38.85గా ఉంది. కాగా 12 శతకాలు ఉన్నాయి. సెంచరీలలో కూడా కోహ్లీ ముందంజలో ఉన్నాడు.162వ ఇన్నింగ్స్‌ నాటికి 25వ శతకాన్ని నమోదు చేశాడు. అదే ఫీట్‌ను సచిన్‌ 234 ఇన్నింగ్స్‌లో సాధించాడు. కాగా 20వ శతకాన్ని కోహ్లీ 106వ ఇన్నింగ్స్‌ల చేయగా, సచిన్‌ 197వ ఇన్నింగ్స్‌ వరకు ఆగాడు. ఇదిలా ఉండగా,తాను ఎప్పుడూ సచిన్‌ కంటే తక్కువేనని కోహ్లీ పేర్కొనడం గమనార్హం.